CELEX: C2005/281/37
Language: sk
Date: 2005-11-12 00:00:00
Title: Vec T-132/03: Rozsudok Súdu prvého stupňa z 15. septembra 2005 – Casini/Komisia („Úradníci Komisie — Povýšenie — Rok 2002 — Nezapísanie na zoznam úradníkov povýšených do triedy A6 — Povinnosť odôvodnenia — Porovnanie zásluh — Zjavný omyl v posúdení — Dôkazná hodnota neskorších vyhlásení členov personálneho oddelenia — Žaloba o neplatnosť — Žaloba o náhradu škody“)

12.11.2005   
            
            
               SK
            
            
               Úradný vestník Európskej únie
            
            
               C 281/20
            
         Rozsudok Súdu prvého stupňa z 15. septembra 2005 – Casini/Komisia
   (Vec T-132/03) (1)
   
   („Úradníci Komisie - Povýšenie - Rok 2002 - Nezapísanie na zoznam úradníkov povýšených do triedy A6 - Povinnosť odôvodnenia - Porovnanie zásluh - Zjavný omyl v posúdení - Dôkazná hodnota neskorších vyhlásení členov personálneho oddelenia - Žaloba o neplatnosť - Žaloba o náhradu škody“)
   (2005/C 281/37)
   Jazyk konania: francúzština
   Účastníci konania
   
      Žalobkyňa: Paola Casini (Brusel, Belgicko) (v zastúpení: G. Vandersanden, advokát)
   
      Žalovaná: Komisia Európskych spoločenstiev (v zastúpení: V. Joris, splnomocnený zástupca, za právnej pomoci D. Waelbroeck, advokát)
   Predmet veci
   Jednak návrh na zrušenie rozhodnutia Komisie o tom, že žalobkyňa nebude povýšená do triedy A6 za obdobie roku 2002, a jednak návrh na náhradu materiálnej a morálnej ujmy.
   Výrok rozsudku
   
               1)
            
            
               Rozhodnutie Komisie zo 14. augusta 2002 o tom, že žalobkyňa nebude povýšená do triedy A6, sa zrušuje.
            
         
               2)
            
            
               Žalovaná zaplatí ako náhradu škody za spôsobenú morálnu ujmu sumu 2 000 eur.
            
         
               3)
            
            
               V zostávajúcej časti sa žaloba zamieta.
            
         
               4)
            
            
               Žalovaná je povinná nahradiť trovy konania.
            
         
      (1)  Ú. v. EÚ C 146, 21.6.2003.